**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

 **(ЯВОР ГЕЧЕВ)**

**(Дата на утвърждаване: 22.02.2023 г.)**

УКАЗАНИЯ ЗА **ПРИЛАГАНЕ** НА СХЕМА НА ДЪРЖАВНА ПОМОЩ

„ПОМОЩ ЗА УЧАСТИЕ НА ЗЕМЕДЕЛСКИ СТОПАНИ В СХЕМА ЗА КАЧЕСТВО ЗА ПРОИЗВОДСТВО НА СЕМЕНА И ПОСАДЪЧЕН МАТЕРИАЛ"

I. ОБЩИ УСЛОВИЯ

1. Правно основание
	1. Чл. 20, параграф 1, буква „б" и параграф 2 буква „б", от Регламент (ЕС) № 702/2014 г., относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (Регламент (ЕС) № 702/2014 г.), изменен с Регламент (ЕС) 2020/2008 на Комисията от 8 декември 2020 година за изменение на регламенти (ЕС) № 702/2014, (ЕС) № 717/2014 и (ЕС) № 1388/2014 по отношение на периода на прилагането им и други съответни адаптации (Регламент (ЕС) 2020/2008.
	2. Чл. 12, ал. 1, т. 2 и т. 5 и ал. 2 т. 1. буква "а" от Закона за подпомагане на земеделските производители.
	3. Решение на Управителния съвет (УС) на ДФ "Земеделие", Протокол № 206 от 13.01.2023 г.

Помощта се предоставя за разходи по задължителни мерки за контрол във връзка със Схема за качество за производство на качествени семена и посадъчен материал, одобрена от заместник-министър на земеделието и храните на 13.02.2015 г., и отговаряща на изискванията на чл. 20, параграф 2, буква „б" от Регламент (ЕС) №702/2014 г.

1. Цел на помощта

Целта на помощта е насърчаване на производството и използването на сертифицирани (качествени) семена за зърнени, фуражни, маслодайни култури, картофи, тютюн, памук, сертифициран и САС посадъчен материал от овощни култури, сертифициран и стандартен лозов посадъчен материал и сертифицирани и стандартни семена от зеленчукови култури.

1. Ползватели

Помощта се предоставя на малки и средни предприятия в растениевъдството, получили разрешение за производство на посевен и посадъчен материал по реда на чл. 28 на Закона за посевния и посадъчния материал, чрез предоставяне на субсидирани услуги от Изпълнителната агенция по сортоизпитване, апробация и семеконтрол (ИАСАС) и от лицата по чл.6, чл.7 и чл. 31, ал. 5 от ЗППМ, действащи от името и под контрола на ИАСАС[[1]](#footnote-1).

Лицата по чл.6, чл.7 и чл. 31, ал.5 от ЗППМ сключват договор с ИАСАС за реда и начина за предоставяне на субсидирани услуги по „Схемата за качество за производство на качествени семена и посадъчен материал“ към земеделските стопани и за администриране на документите към ДФ „Земеделие” по т.10 от настоящите указания.

Земеделските стопани трябва да отговарят на следните условия:

* Да са регистрирани по реда на Наредба № 3 от 1999 г. за създаване и поддържане на регистър на земеделските стопани (ДВ бр. 10 от 1999 г., изм. ДВ. бр. 43 от 23 Май 2014 г., доп. ДВ. бр.63 от 1 Август 2014г.);
* Да отговарят на определението за малки и средни предприятия, съгласно чл. 2, т.2 във връзка с чл. 2 от Приложение I от Регламент (ЕС) 702/2014[[2]](#footnote-2);

'

* Да не са предприятия в затруднено положение[[3]](#footnote-3) по смисъла на чл. 2, т. 14 на Регламент (ЕС) № 702/2014 г.

4. Форма на помощта

Помощта се предоставя за една календарна година, за разходите по следни мерки за контрол във връзка със Схема за качество за производство на семена и посадъчен материал, извършвани от ИАСАС и лицата действащи от името и под контрола на ИАСАС, както следва:

На ИАСАС за:

1. Полска инспекция на семепроизводни посеви и маточни насаждания;
2. Издаване на етикети;
3. Вземане на проби от партиди семена, предназначени за сертифициране:
4. Лабораторен анализ на проби семена по групи култури;
5. Извършване на последващ контрол на партиди семена;
6. Окачествяване на сертифициран и САС овощен и сертифициран и стандартен лозов посадъчен материал.

 На лицата от името и под контрола на ИАСАС за:

1. Полска инспекция на семепроизводни посеви, съгласно обхвата на разрешението по чл.6 от ЗППМ;
2. Вземане на проби от партиди семена, предназначени за сертифициране, съгласно обхвата на наредбите, издадени по чл. 29, ал. 6 от ЗППМ.
3. Лабораторен анализ на проби семена по групи култури, съгласно обхвата на разрешението по чл.7 от ЗППМ.

Помощта се ограничава до 100% от реално извършените разходи за предоставяне на услугата, съгласно Тарифата за таксите, които се събират от ИАСАС по Закона за закрила на новите сортове растения и породи животни и по Закона за посевния и посадъчния материал (Обн. ДВ.. бр.30 от 24 април 2015 г), и ценоразписа на агенцията за следните култури:

* пшеница (мека и твърда);
* ечемик;
* царевица;
* слънчоглед;
* люцерна;
* соя;
* грах;
* фий;
* ориз;
* картофи;
* тютюн;
* домати;
* краставици;
* пипер;
* дини;
* пъпеши;
* памук;
* овощен посадъчен материал;
* лозов посадъчен материал.

Данъкът върху добавената стойност (ДДС) не е допустим за подпомагане, освен в случаите, когато не подлежи на възстановяване съгласно законодателството в областта на ДДС.

* 1. Срок на прилагане: от 06 март 2015 г. (датата на разписката за получаване с идентификационен номер на помощта от Европейската комисия), съгласно чл. 9, параграф 1 от Регламент (ЕС) № 702/2014), до 31.12.2022 г. (съгласно Регламент (ЕС) 2020/2008), до изчерпване на финансовия ресурс. Съгласно чл. 51, пар. 4 от Регламент (ЕС) № 702/2014, помощите, които действат съобразно настоящия регламент остават освободени за прилагане за период от шест месеца, в който период следват да бъдат адаптирани към разпоредбите на новото законодателство в областта на държавните помощи. В тази връзка крайния срок за прилагане на настоящата помощ се удължава с шест месеца от предвидения краен срок на помощта, но не по-късно от 30.06.2023 г.
	2. Максимален интензитет на помощта: до 100 % от реално извършените разходи за извършвани от ИАСАС дейности, посочени в т. 4 от настоящия раздел.

Когато сумата на заявените средства надхвърля размера на определения годишен бюджет се определя коефициент на редукция, с който се преизчислява размера на помощта.

* 1. Бюджет:
		1. Бюджетът на помощта **за 2023 г.** е в размер на **1** 200 000 лева.
		2. Размерът на помощта за всяка година (годишен размер) се определя в годишния бюджет на ДФ „Земеделие“ и се предоставя след решение на УС на ДФ „Земеделие" в рамките на максималния бюджет.
	2. Документи за предоставяне на помощта

За предоставяне на помощта, земеделските стопани представят следните документи:

* + 1. заявление[[4]](#footnote-4) по образец;
		2. копие от регистрационна карта, удостоверяваща актуална регистрация за земеделски стопанин по Наредба 3 от 1999 г.;
		3. декларация по образец, че предприятието не е в затруднено положение и е малко и средно предприятие.
	1. Механизъм на кандидатстване
		1. Земеделският стопанин подава заявление и съответните съпътстващи документи по т. 8 на Раздел I от настоящите указания в Териториалните звена (ТЗ) на ИАСАС или в централния офис;
		2. ТЗ изпращат в централния офис на ИАСАС документите по т. 8 на Раздел I и опис в електронен и хартиен вариант на заявителите;
		3. ИАСАС обобщава описите от ТЗ и изготвя заявление към ДФЗ с искане за съответните средства за текущата календарна година и предоставя документите по т. 8. на Раздел I за сверяване на обобщените данни.
	2. Документи, които се предоставят от ИАСАС за предоставяне на помощта:
		1. заявление по образец за кандидатстване, с посочване на прогнозни разходи за календарната година за подпомаганите дейности по т. 4 на Раздел I от настоящите указания, IBAN сметка и декларация, че няма да се предоставят субсидирани услуги на земеделски стопани, които не са малки или средни предприятия и които са предприятия в затруднено положение по смисъла на Регламент (ЕС) №702/2014 г..
		2. опис на регистрираните по Наредба № 3 от 1999 г. земеделски стопани, на които се предоставят услугите по т.4 от Раздел I;
		3. междинен отчет. Представя се до 30 септември на текущата година, преди усвояване на втори транш на помощта;
		4. окончателен отчет за действително предоставените услуги по т.4 на Раздел I. Представя се до 5 декември на текущата година, преди усвояване на трети транш на помощта;
		5. заверени копия на фактури с мокър печат, удостоверяващи действителния обем и стойността на услугите. Представят се заедно с отчета по т. 10.4 от настоящите указания, преди усвояване на трети транш на помощта.
			1. ИЗПЛАЩАНЕ НА ПОМОЩТА
				1. ДФ „Земеделие" подпомага регистрираните земеделски стопани за извършените услуги по т. 4, раздел I от настоящите указания, като предоставя средствата за помощта на ИАСАС и лицата действащи от името и под контрола на ИАСАС .
				2. ДФ „Земеделие" и ИАСАС сключват договор за предоставяне на помощта на регистрираните земеделски стопани в два екземпляра.
				3. Средствата за помощта се превеждат на три транша за една календарна година, за извършване на дейностите, посочени в т. 4 на Раздел I:

Първи транш: до 10 юни на текущата година - 50% от годишния размер на помощта, съобразно прогнозна заявка от ИАСАС за дейностите до 30.06.2023 г..

**След пренотификация на схемата за държавна помощ и получаване на окончетелен номер в регистъра на държавните помощи на ЕК:**

Втори транш: до 30 октомври на текущата година - до 40%, съобразно прогнозна заявка от ИАСАС и представяне на междинен отчет. Вторият транш включва до 60% плащане на услугите към лицата действащи от името и под контрола на ИАСАС в съответствие с представения междинен отчет .

Трети транш: до 15 декември на текущата година - окончателно разплащане към ИАСАС и лицата действащи от името и под контрола на ИАСАС, след представянето от ИАСАС на окончателен отчет за действително предоставените услуги по т. 4 на Раздел I.

* + - 1. КОНТРОЛ И ОТГОВОРНОСТИ
				1. ИАСАС представя на ДФ „Земеделие" в срок до:
* 30 септември на текущата година междинен отчет за извършените дейности по т. 4. Раздел I от настоящите указания и прогнозна заявка за размера на средствата по втория транш.
* 5 декември на текущата година ИАСАС представя окончателен отчет за извършените услуги, обект на подпомагане. Отчетът се придружава от документи (заверени копия на фактури с мокър печат), удостоверяващи действителния обем и стойността на услугите и документите по т. 8. на Раздел I от настоящите указания за сверяване на обобщените данни.
	1. В случай, че изплатената през годината помощ, предоставена на регистрираните земеделски стопани чрез ИАСАС и лицата действащи от името и под контрола на ИАСАС превишава стойността на действително предоставените на земеделските стопани услуги по т. 4 от Раздел I, ИАСАС, възстановява на ДФ „Земеделие" неусвоената сума в петдневен срок от представянето на окончателния отчет.
	2. При деклариране на неверни данни или при представяне на неистински документи, вземането на Фонда става изискуемо и ИАСАС възстановява на ДФ „Земеделие“ получените средства по помощта, заедно със законната лихва от датата на получаването й.
	3. ДФ „Земеделие" може по всяко време да изисква информация и документи от ИАСАС и лицата действащи от името и под контрола на ИАСАС във връзка с доказването на извършените дейности по т. 4 от Раздел I и правомерното използване на помощта.

5. Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ “Земеделие“ по реда на ЗПЗП, АПК и ДОПК

IV. СРОКОВЕ НА ПОМОЩТА

* + 1. Срок за кандидатстване и договаряне на средствата: **от 23 февруари 2023 г. до 28 февруари 2023 г.**
		2. Срок за изплащане на средствата: **до 10 работни дни след окончателното сключване на договора от страна на ДФ „Земеделие” (за първи транш) и след подаване на заявление (за втори и трети транш).**

V. СПАЗВАНЕ НА ПРАВИЛАТА ЗА ДЪРЖАВНИ ПОМОЩИ

* + - 1. Помощта съгласно тази схема е вид държавна помощ, предоставена при условията на правото на Европейския съюз.
			2. ИАСАС няма право да предоставя субсидирани услуги на земеделски стопани, които не са малки или средни предприятия по смисъла на Регламент (ЕС) № 702/2014 г. При неизпълнение на това задължение помощта става изискуема и подлежи на връщане, заедно със законната лихва от датата на получаването й.
			3. ИАСАС няма право да предоставя субсидирани услуги на земеделски стопани, които са предприятия в затруднено положение по смисъла на Регламент (ЕС) № 702/2014 г. При неизпълнение на това задължение помощта става изискуема и подлежи на връщане, заедно със законната лихва от датата на получаването й.
			4. Земеделски стопани, които са предприятия - обект на неизпълнено разпореждане за възстановяване вследствие на предходно решение на Комисията, с което дадена помощ се обявява за неправомерна и несъвместима с вътрешния пазар, нямат право на помощта.
			5. При спазване изискването за стимулиращ ефект (чл. 6, параграф 2 от Регламент (ЕС) №702/2014 г.), работата по проекта или дейността, предмет на подпомагане с държавната помощ, не може да започне преди подаване на писмено заявление до предоставящия услугата орган.
			6. Земеделските стопани нямат право да ползват друго публично финансиране за заплащане на услугите по т. 4 от Раздел I от настоящите указания. Когато земеделският стопанин кандидатства за друго идентично публично финансиране, той уведомява Фонда. Подпомагането по реда на тази схема се прекратява от датата на получаване на друго публично финансиране. Публично финансиране означава, както средства от държавния бюджет, така и средства от бюджета на Европейския съюз, независимо от органа, който ги предоставя. В случай на двойно финансиране, настоящата помощ става изискуема и подлежи на възстановяване, заедно със законната лихва от датата на получаването й.

С цел недопускане на двойно финансиране с публични средства за заплащане на услугите по т. 4 от I. Общи условия и предоставяни от ИАСАС, се въвежда следния механизъм за контрол: преди началната дата на прилагане на схемата се предоставя официална информация от компетентните дирекции в Министерство на земеделието (МЗм), прилагащи схеми и мерки за подпомагане с публични средства, предвидено ли е същия тип финансиране. При условие, че е предвидено такова, МЗм уведомява ДФЗ, като ДФЗ следва да направи проверка за всеки земеделски стопанин, кандидатстващ по схемата на държавна помощ.

* + - 1. ИАСАС няма право да предоставя субсидирани услуги на земеделски стопани, които не отговарят на изискванията, посочени в т. 3 на раздел I от настоящите указания. При неизпълнение на това задължение помощта става изискуема и подлежи на връщане, заедно със законната лихва от датата на получаването й.
			2. ИАСАС няма право да изисква от производителите на посевен и посадъчен материал Да заплащат услугите по т. 4 на Раздел I от настоящите указания, освен при повторно извършване на тези услуги, поради непокриване от страна на семепроизводителя на минималните изисквания за качество на сертифицирания посевен материал или при редукция на интензитета на помощта, съгласно т.6 от Раздел I от настоящите указания. При неизпълнение на това задължение, ИАСАС възстановява на Фонда предоставената помощ, заедно със законната лихва от датата на получаването й.
			3. Помощта ще се предоставя в натура, посредством субсидирани услуги и не може да включва директни плащания на парични суми към производителите.

10. Помощта не се предоставя за покриване на разходи за контрол, осъществяван от самия бенефициер, или когато законодателството на Съюза предвижда разходите за контрол да бъдат поети от производителите на селскостопански продукти.

* + - * 1. Схемата за качество за производство на качествени семена и посадъчен материал следва да е отворена за всички производители.
				2. Схемата за качество за производство на качествени семена и посадъчен материал следва да е прозрачна и да осигурява пълна проследимост на селскостопанските продукти.
				3. Помощта не се предоставя за дейности, свързани с износ за трети страни или държави членки, по-конкретно помощ, която е свързана с изнасяните количества, със създаването и функционирането на дистрибуторска мрежа или с други текущи разходи по износната дейност.
				4. Помощта не може да обвързана с условие за преференциално използване на местни продукти за сметка на вносни такива.
				5. При подпомагане при условията на тази схема не се допуска промяна както по отношение на субектите, които се подпомагат, а именно земеделските стопани, така и по отношение на субекта, на който се изплащат паричните средства, а именно ИАСАС. Договорът между ДФЗ и ИАСАС не може да се променя по отношение на видове култури и извършвани дейности. В случай на неправомерно изменение на параметрите на схемата, помощта става изискуема и подлежи на връщане, заедно със законната лихва от датата на получаването й.
				6. Публикуване и информация

Във връзка изпълнение на изискванията на чл. 9 от Регламент 702/2014 г. Публикуване и информация, на уебсайта на МЗм се поддържа актуален списък на държавните помощи, съдържащ информация за видовете помощи, период на подпомагане, правно основание, цел, форма и интензитет на помощта, както и препращане към официалния уебсайт на Комисията, където са публикувани всички държавни помощи (обобщена информация, в случаите на помощи освободени от нотификация, или решенията на ЕК относно съвместимостта с правилата за държавни помощи).

На уебсайта на предоставящия орган на държавни помощи в земеделието - Държавен фонд „Земеделие" се публикуват указания за прилагане на всички държавни помощи в земеделието, попадащи в обхвата на груповото освобождаване, минималните помощи и други данни, необходими за наблюдението и прозрачността на държавните помощи.

* + - * 1. Наблюдение

Във връзка с изпълнение на изискванията на чл. 13 от Регламент 702/2014 г. Наблюдение, за поддържане на подробни записи с информация и подкрепяща документация, чрез която може да се установи изпълнението на всички условия, определени в регламента, в МЗм се съхранява официална документация и информация относно изпратените уведомления до Европейската комисия, решенията на ЕК за схемите за държавна помощ, помощите, попадащи в обхвата на групово освобождаване, минималните помощи и други данни, необходими за наблюдението и прозрачността на държавните помощи.

Подробните записи с информация и подкрепяща документация, чрез които може да се установи изпълнението на всички условия, определени в Регламент (ЕС) №702/2014 г. се съхраняват за период от 10 години от датата на предоставяне на последната помощ по схемата за помощ.

Документите по т. 8 на Раздел I от настоящите указания се съхраняват в ИАСАС.

В ДФ "Земеделие" се съхраняват документите по т. 10 на Раздел I от настоящите указания за предоставяне на помощта.

18. В съответствие с чл. 10 от Закона за държавните помощи, ДФ ”Земеделие” е администратор по помощта, в частта по прилагането и предоставянето на помощта.

**За МЗм:** **За ДФ ”Земеделие”:**

Заместник-министър: (П) Изпълнителен директор: (П)

**Крум Неделков: Георги Тахов**

1. Съгласно чл.20, параграф 1, буква „б“ и параграф 2, буква „б“ от Регламент (EC) №702/2014 г. [↑](#footnote-ref-1)
2. Член 2 Численост на персонала и финансови тавани при определяне на категориите предприятия

Категорията на микро-, малките и средните предприятия (МСП) обхваща предприятията, в които работят по-малко от 250 души, чийто годишен оборот не надхвърля 50 млн. евро и/или чието годишно балансово число не надхвърля 43 млн. евро. [↑](#footnote-ref-2)
3. Дефиниция **за** „предприятие в затруднено положение" означава предприятие, по отношение на което е изпълнено поне едно от следните обстоятелства:

(а) в случай на дружество с ограничена отговорност (различно от МСП, което съществува от по-малко от три години), когато повече от половината от записания акционерен капитал е изразходван поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на тази разпоредба „дружество с ограничена отговорност" се отнася по-специално до видовете дружества, посочени в приложение I към Директива 2013/34/ЕС на Европейския парламент и на Съвета (31), а понятието „акционерен капитал" включва, когато е приложимо, премии от акции;

(б) в случай на дружество, при което поне част от членовете носят неограничена отговорност за дълговете на дружеството (различно от МСП, което съществува от по-малко от три години), когато повече от половината от капитала му, посочен в баланса на дружеството, е изразходван поради натрупани загуби. За целите на настоящата разпоредба „дружество, при което поне част от членовете носят неограничена отговорност за дълговете на дружеството" се отнася по-специално до видовете дружества, упоменати в приложение II към Директива 2013/34/ЕС;

(в) когато предприятието е в процедура по колективна несъстоятелност или отговаря на критериите на националното право, за да бъде подложено на процедура по колективна несъстоятелност по искане на неговите кредитори;

(г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;

(д) в случай на предприятие, което не е МСП и през последните две години:

(i) съотношението задължения/собствен капитал на предприятието е било по-голямо от 7,5; както и (п)съотношението за лихвено покритие на предприятието, изчислено на основата на EBITDA, е било под 1,0. [↑](#footnote-ref-3)
4. При спазване изискването на чл. 6, т. 2 от Регламент (ЕС) №702/2014, заявлението за помощ следва да съдържа поне следната информация:

наименованието и размера на предприятието;

описание на проекта или дейността, включително съответната начална и крайна дата;

местонахождението на проекта или дейността;

списък с допустимите разходи;

вида (безвъзмездна помощ, заем, гаранция, възстановяем аванс или друг вид) и размера на публичното финансиране, необходимо за проекта/дейността. [↑](#footnote-ref-4)